Storhamar

:*Se også [[Storhamar Idrettslag]]*

**Storhamar** er en stor bydel på Hamars vestkant og er blant annet kjent for breddeidrettslaget Storhamar Idrettslag som bedriver ishockey (Storhamar Hockey), fotball, (Storhamar Fotball), håndball (Storhamar Håndball) og kunstløp (Storhamar Kunstløp). Bydelen ligger i området rundt Domkirkeodden, på det som før var *Storhamar gårds* grunn og har en varierende bygningsmasse som spenner seg fra tradisjonelle eneboliger til blokkbebyggelse knyttet mot Hamar og Omegn Boligbyggelag.

## Geografi
Låven til Storhamar gård eksisterer fortsatt som en del av Hedmarksmuseet, og lange deler av steinmurene som skilte jordene før i tiden kan fortsatt sees blant boligbebyggelsen som har dekket jordbruksarealet siden. I området rundt det som på folkemunne kalles *Domkirkeodden* er det gjort mange arkeologiske funn som kan dateres tilbake til 500-tallet, og på private eiendommer i området ligger antageligvis ruiner etter bygninger på det gamle kaupangområdet.

Dovrebanen går igjennom Storhamar og lager et fysisk skille mellom Storhamar og Hamar vest mot det området som tradisjonelt heter *Martodden* ved bredden av Mjøsa. Industribedrifter har vokst opp med sidespor tilknyttet banen, selv om de fleste av disse bedriftene ikke lenger eksisterer. Blant disse bedriftene med tilknyttet sidespor kan nevnes *Hamar kornsilo*, rektifikasjonsanlegget til Arcus, olje og petroleumslageret til Noroil (nå Equinor) samt den nå nedlagte sementfabrikken til Norcem, som nå fungerer som en del av jernbanemuseet. 

Nordøst for bydelen ligger det gjenværende tunet til Furuberget gård med bla låven og hovedbygningen og skogen *Furuberget*, med et omfattende nettverk av turstier samt et åpent dagbrudd for kalk. Det meste av byggesteinen er for øvrig hentet herfra under byggingen av gamle Hamar domkirke, som ble påbegynt allerede i 1152. Ved utkanten til skogen ligger for øvrig boligfeltet *Snekkerstufeltet*, som fungerte som medielandsby under Vinter-OL på Lillehammer i 1994. Dette arealet er i dag gjort om til borettslag. Nordøst for Storhamar ligger gården Hol, som sammen med Furuberget marker et skille mellom bebyggelsen på Hamar vest og kommunegrensen mot Ringsaker. Sørover og langs Mjøsa går bebyggelsen i ett mot sentrum av Hamar by.

## Skoler tilknyttet Storhamar
* Storhamar videregående skole
* Storhamar skole
* Prestrud skole

## Idrett tilknyttet Storhamar
* Storhamar Idrettslag, med ishockeylaget Storhamar Hockey og Storhamar Håndball.
* OBOS Arena
* Prestrudhallen
* CC Amfi
* Prestrudbana

## Bygg og institusjoner tilknyttet Storhamar
* Domkirkeruinene og Hedmarksmuseet
* Storhamar kirke
* Norsk Tipping
* Norsk Jernbanemuseum
* Vernepliktsverket

I tillegg er Det norske Skogfrøverk og industribedriften K.A. Rasmussen (nordens største innen edelmetaller) lokalisert på Storhamar.
## Galleri

Fil:Arcus Hamar.JPG|Rektifikasjonsanlegget til Arcus på Hamar. 
Fil:Norsk Tipping-Bulding Hamar.JPG|Norsk Tippings hovedkontor i Hamar. 
File:K.A. Rasmussen Hamar.jpg|K.A.Rasmussen Hamar. 
File:Det norske Skogfrøverk.jpg|Det norske Skogfrøverk  
File:THUNE PRODUKTER AS.jpg|Thune produkter  
File:Loe Rørprodukter AS - avd. Hamar (Narmo) og Strand Unikorn.jpg| Loe Rørprodukter AS - avd. Hamar (Narmo) og Strand Unikorn 
Snekkerstuvegen, Hamar.jpg|Snekkerstuvegen. 
Kristian Bakkens veg, Hamar.jpg|Kristian Bakkens veg. 
E.J.Berghs veg, Hamar.jpg|E.J.Berghs veg. 
File:Alf Prøysens veg I.jpg|Alf Prøysens veg. 
File:Storhamarsenteret 2022.jpg|Storhamarsenteret som er et mindre kjøpesenter med leiligheter. 
File:Boligpartner Arena Storhamar ishall CC-Amfi 2021.jpg|OBOS Arena, Storhamar Ishall og CC Amfi. 


## Eksterne lenker
*